عبداللہ الحسینی عرف حاجی بہادر

سید عبد اللہ الحسینی المعروف حاجی بہادر کوہاٹی خیبر پختونخوا کے مشہور شہر کوہاٹ میں سلسلہ چشتیہ، نقشبندیہ اور سہروردیہ کے معروف بزرگ حاجی بہادرمدفون ہیں۔
 نام 
ان کا نام سیدعبد اللہ والد کا نام سید سلطان محمد لیکن شہرت حاجی بہادر کوہاٹی سے ہے۔
 ولادت 
حاجی بہادر کی ولادت 16 رجب989 ہجری 1581ء میں ہندوستان کے مشہور شہر آگرہ میں ہوئی۔
 نسب 
سید عبد اللہ بن سلطان محمد میر سرور بن سلطان میر اکبر بن سلطان میرانشاہ بن سلطان سبحان بن سلطان محمد زبیر بن سلطان میر کمال بن سلطان میر جمال بن سلطان ابی فضل بن سلطان سراج الدین بن سلطان بہاؤ الدین بن سلطان عبد الرحمن بن محمد عمران بن سلطان شعبان بن سلطان محمد زاہد بن سلطان امیر احمد بن عبد العزیز بن محمد ابراہیم بن حسن عسکریتذکرہ اولیائے پاکستان حصہ دوم،علم فقری۔ صفحہ307، شبیر برادرز لاہور

 آدم بنوری کی خدمت میں 
علوم رسمیہ کی تکمیل کے بعد جب آپ کی عمر 17 سال تھی آپ کے دل میں سید آدم بنوری کی ملاقات کا شوق پیدا ہوا انھیں پتہ چلا کہ میر محمد کلاں ملکری جو سید آدم بنوری کے خلیفہ تھے اپنے مرشد کی خدمت میں جا رہے ہیں تو اپنی والدہ سے عرض کیاکہ میں بھی میر محمد کے ساتھ جانا چاہتا ہوں اجازت و دعا دیں جب سیدآدم بنوری کی خدمت مین پہنچے تو تو انھوں نے میر محمد کلاں سے پوچھا یہ بچہ کون ہے بڑا سعادت مند معلوم ہوتا ہے تو بتایا کہ اس کا نام عبد اللہ ہے اور آپ کی زیارت کی بہت تمنا رکھتا ہے تو سید آدم بنوری نے خوش ہو کر فرمایا

اس کے بعد سید آدم بنوری اٹھے اور اپنے سینے سے لگا کر یہ دعا مانگی

 بیعت 
بیعت سید آدم بنوری سے کی اور 11 سال ان کی خدمت میں رہے بعد میں خلافت بھی انہی سے عطا ہوئی۔
 کوہاٹ میں آمد 
اپنے پیرو مرشد کی معیت میں حج کیا اور واپسی پر کوہاٹ میں رشد وہدایت کی شمع روشن کی جس سے افغان قبائل کو اسلام کی حقیقی روشنی میسر آئی۔ خدمت دین میں اخلاص کی وجہ سے لوگ آپ کو "خدا بین"کے لقب سے یاد کرتے۔ بوجود اس کے ک اورنگزیب عالمگیر نے دہلی کی دعوت لیکن آپ نے کوہاٹ کو چھوڑنا گوارا نہ کیا
 وفات 
حاجی بہادر نے دوران میں سفرماہ رجب 1099 ہجری 1687ء بڈا خیل میں وفات پائی دوسرے دن کوہاٹ میں جنازہ ہوا اور کوہاٹ میں ہی دفن ہوئے۔
 مریدین و خلفاء 
مریدین کی تعداد لاکھوں میں تھی جبکہ خلفاء میں شیخ حبیب پشاوری ، شیخ شاہ باز پشاوری اور آخوند محمد نعیم کاموی ننگرہاری اور خواجہ مامون شاہ منصورہ یوسف زئی مشہور ہیں۔تذکرہ اولیائے پاکستان حصہ دوم،علم فقری۔ صفحہ306 تا 313، شبیر برادرز لاہور

 حوالہ جات 

زمرہ:ہندوستانی صوفیا
زمرہ:خیبر پختونخواہ کی شخصیات
زمرہ:سلسلہ احسنیہ مجددیہ
زمرہ:1581ء کی پیدائشیں
زمرہ:1687ء کی وفیات
زمرہ:آگرہ کی شخصیات